SUID-AFRIKAANSE RADIOLIGA NUUS VIR SONDAG 14 FEBRUARIE 
2021 


Goeie mêre en welkom by die weeklikse nuus uitsending van die Suid-Afrikaanse 
Radioliga, gelees deur (jou naam, 
roepsein en OTH) 


Die Suid-Afrikaanse Radioliga saai elke Sondag nuus bulletins in Afrikaans sowel 
as Engels om (08:15 en 08:30 Sentraal Afrika Tyd onderskeidelik uit op HF 
sowel as op verskeie BHEF- en UHF-herhalers. Hierdie uitsendings word ook 
via Echolink herlei deur Johan, ZS6JPL. Die oudio bulletins kan afgelaai word 
vanaf die Liga webwerf by www.sarl.org.za, terwyl die teks bulletins by https: 
//sarlnewsbulletin.wordpress.com/ afgelaai kan word. Om by die Mailchimp 
bulletin e-poslys aan te sluit , stuur `n e-pos aan die SARL Sekretaris. 


In die nuus vandag; 


SARL EN AMSATSA BHF/UHF WERKSWINKEL OP 20 FEBRUARIE - 
LAASTE KANS VIR REGISTRASIE 


'N PERFEKTE KORONALE MASSA UITWERPING” KAN 'N NAGMER- 
RIE WEES 


en 
DIE ZS5ZLB VERJAARDAG AKTIWITEIT 

Bly op hoogte vir meer inligting oor hierdie en ander interessante nuusitems. 
GELUKKIGE VERJAARSDAG LAURIE 


Op Vrydag 12 Februarie het Laurie Devereaux, ZS5DL sy 91ste verjaardag 
gevier. Laurie, die President en al die lede van die SARL wens jou 'n gelukkige 
verjaardag toel 


SARL EN AMSATSA BHEF/UHF WERKSWINKEL OP 20 FEBRUARIE - 
LAASTE KANS VIR REGISTRASIE 


As jy nog nie vir die SARL/AMSATSA BHF/UHF-werkswinkel op Saterdag 
20 Februarie geregistreer het nie, is dit jou laaste kans. Registrasie sluit om 
middernag op Donderdag 18 Februarie. Besoek www.sarl.org.za vir die program 
en registrasievorm. Die werkswinkel word op die Bluejeans-platform aangebied 
en bywoning is gratis vir SARL en AMSAT SA-lede. Vir nie-lede is daar `n fooi 
van R50. 


Luister hierna. Jy wil graag deelneem aan aktiwiteite op sommige BHF-bande, 
maar beskik nie oor toerusting nie? Anton Janovsky sal jou wys hoe met ʼn 
dongle en 'n versterker. Ontdek die volgende generasie baken program, hoe 
herhaler netwerke saamgestel word en hoe die AMSATSA dubbel band Yagi 
ontwerp is en hoe dit funksioneer. 


HET JY `N KOPIE VAN DIE 2021 DAGBOEK VAN GEBEURE EN KOM- 
PETISIE HANDLEIDING? 


Dit is duidelik dat baie SARL-lede nog nie die 2021 Dagboek van Gebeure 
en Kompetisie Handleiding afgelaai het nie met vrae op die lug soos "Watter 
kompetisie is dit?” en “Wat is die uitruiling wat ek moet gee?” en gedurende 
die week e-posse ontvang oor die SARL Nasionale Velddag. Gaan na 
www.sarl.org.za/ public/contests/contestrules.asp en laai `n eksemplaar af, dan 
sien jy dat die Nasionale Velddag in Maart plaasvind. 


'N “PERFEKTE KORONALE MASSA-UITWERPING” KAN 'N NAGMER- 
RIE WEES 


'n Nuwe studie in die navorsing joernaal 'Space Weather? bespreek wat kan 
gebeur as `n slegte koronale massa-uitwerping (CME) die aarde sou tref - `n 
'perfekte son storm” as jy wil. In 2014 het Bruce 'Tsurutani van die Jet Propul- 
sion Laboratory (JPL) en Gurbax Lakhina van die Indiese Institute of Geomag- 
netisme die `perfekte CME?” bekendgestel. Dit kan 'n magnetiese storm skep 
met, intensiteit tot die versadigings perk, 'n waarde groter as die Carrington- 
gebeurtenis van 1859, het die navorsers gesê. 


Die interplanetêre skok sou binne ongeveer 12 uur op die aarde aankom, die 
skok aanval op die magnetosfeer sou `n skielike impuls van ongeveer 234 nan- 
oteslas (nT) skep en die duur van die magnetiese pols in die magnetosfeer sou 
ongeveer 22 sekondes wees. Satelliete wat wentel, sal blootgestel word aan `ek- 
streme vlakke van fakkel en interplanetêre CME (ICME) skok-versnelde deeltjie- 
bestraling”, het hulle gesê. Die geleentheid sou volg op 'n aanvanklike GME wat 
“die pad daarvoor skoonmaak, sodat die stormwolk die Aarde met maksimum 
krag kon tref.” Die CME se reistyd van 12 uur sal min voorbereidings ruimte 
bied. Die CME sou die aarde se magnetosfeer met 45 keer die plaaslike klank 
snelheid tref en die gevolglike geomagnetiese storm kon soveel as twee keer so 
sterk wees as die Carrington-gebeurtenis. Kragnetwerke, GPS en ander dienste 
kan aansienlike onderbrekings ondervind. 


Meer onlangse navorsing onder leiding van fisikus Dan Welling van die Uni- 
versiteit van Texas in Arlington het 'Tsurutani en Lakhina se “perfekte CME” 
opnuut bekyk en gegewe verbeterings in die modellering van ruimte-weer kon 
hy tot nuwe gevolgtrekkings kom. Die span van Welling het bevind dat geomag- 
netiese steurings in reaksie op `n perfekte CME 10 keer sterker kan wees as wat 
Tsurutani en Lakhina bereken het, veral op breedtegrade tussen 45 en 50 *. 


DIE KLUB-UITDAGING 


Sal jy graag gratis Klub affiliasie vir 2021/22 wou hê? Drie Klubs staan die kans 
om hul SARL-affiliasie in die nuwe boekjaar te laat betaal - hoe? Deur artikels 
vir die Maart, April, Mei en Junie uitgawes van Radio 7S te verskaf. Artikels 
en foto's deur Klublede. Stuur jou Klub se bydrae na radiozs@sarl.org.za. 


Jy luister na nuus uitsending van die Suid-Afrikaanse Radioliga 
DIE ZS5ZLB VERJAARDAG AKTIWITEIT 
Van 14 tot 28 Februarie sal die Zululand Amateurradioklub, ZS57ZLB, `n ver- 


jaardag stasie bedryf. Luister op 80, 60 en 40 meter. Vandag, 14 Februarie, is 
daar `n veldstasie op 40 m vanaf die Entumeni herhaler perseel naby Eshowe. 


'N WETENSKAPLIKE REFERAAT HET JUPITER MET SONSIKLUSSE 
VERBIND 


Die referaat, gepubliseer in Solar Physics, voorspel dat die Sonsiklus 25 maksi- 
mum in 2026 sal plaasvind en `n amplitude sal bereik wat soortgelyk is aan die 
van Sonsiklus 24. "Hierdie artikel handel oor die voorspelling van die komende 
sonaktiwiteit-siklus, Sonsiklus 25. Ons stel voor dat astronomiese efemeris, spe- 
sifiek geneem uit die katalogusse van aphelia van die vier Joviese planete, dry- 
wers kan wees van variasies in sonaktiwiteit, wat deur die reeks sonvlekgetalle 
(SSN) vanaf 1749 tot 2020 voorgestel word,” lui die opsomming. “Ons sluit af 
met `n voorspelling van Sonsiklus 25 wat vergelyk kan word met 'n dosyn voor- 
spellings deur ander outeurs: Die maksimum sal in 2026,2 (4 1 jaar) plaasvind 
en `n amplitude van 97,6 (4 7,8) bereik, soortgelyk aan dié van Sonsiklus 24.” 


DIE EERSTE SARL 40 M RUITVIERKANT NAELLOOP 


Die eerste SARL 40 m Klub Ruitvierkant naelloop vir 2021 vind van 12:00 
tot 13:00 UTC (14:00 tot 15: CAT) op Saterdag 27 Februarie plaas, wat ook 
Internasionale Melktert Dag is. Dit is GG en foon aktiwiteit, die uitruiling is 
'n RS- of RST-verslag, die naam van jou klub en jou ruitvierkant. Jy verdien 
twee punte per SO, 2 punte vir elke nuwe ruitblok en 1 punt vir elke nuwe 
klub. Jou logboek moet teen middernag op Donderdag 4 Maart 2021 ingedien 
word by zsdbfn@mweb.co.za. 


HEF VOORTPLANTINGSVOORSPELLING 


Hannes Coetzee, ZS6BZP, berig dat die verwagte sonaktiwiteitsvlak laag gaan 
wees. 'Tans is daar nie sonvlekke sigbaar nie en word daar nie sonfakkels verwag 
nie. Diegene wat hulle eie frekwensievoorspellings wil doen, kan `n verwagte 
effektiewe sonvlektelling van een vir die week gebruik. Radio amateurs kan 
bruikbare DX openinge op die 15 tot 30 m bande verwag. 


Besoek gerus die webtuiste spaceweather.sansa.org.za, vir meer inligting. 
Nou die Dagboek van Gebeure vir die volgende paar weke: 


Vandag — Valentynsdag, ZS5ZLB op 40 metre en die CG WPX RTD en die 
PACG- kompetisies 


14 tot 28 Februarie — die ZS5ZLB Verjaarsdag aktiwiteit 

15 Februarie - die provinsiale skole open 

16 Februarie - die PEARS en Grens ARK vergaderings 

18 Februarie - registrasie vir die BHF/UHF Werkswinkel sluit 


20 Februarie - die SARL en AMSAT SA virtuele BHF/UHF werkswinkel; die 
Highway en Magalies-ARK vergaderings 


20 en 21 Februarie - die ARRL DX GG-kompetisie 
238 Februarie - die Secunda ARK-vergadering 


27 Februarie - Internasionale Melktert Dag, die SARL 40 m Ruitvierkant nael- 
loop, die Kaapstad ARK vergadering en die Wesrand snuffelmark 


6 Maart - die SARL YD Naelloop vir Internasionale Vrouedag 
7 Maart - die SARL HAMNET 40 m Gesimuleerde Nood kompetisie 
Om die bulletin mee af te sluit, 'n opsomming van ons hoof berig: 


As jy nog nie vir die SARL/AMSATSA BHF/UHF-werkswinkel op Saterdag 
20 Februarie geregistreer het nie, is dit jou laaste kans. Registrasie sluit om 
middernag op Donderdag 18 Februarie. Besoek www.sarl.org.za vir die program 
en registrasievorm. 


Dit bring ons aan die einde van hierdie bulletin. 


Die Suid-Afrikaanse Radioliga se nuus diens nooi klubs en individue uit om 
nuus brokkies van belang vir radio amateurs en kortgolf luisteraars in te dien. 
Plaas nuus berigte indien moontlik, in beide Engels en Afrikaans op die Suid- 
Afrikaanse Radioliga webtuiste onder die `news inbox” skakel nie later as die 
Donderdag wat die bulletin datum vooraf gaan nie. 


Luister elke Sondag oggend om 10:00 Sentraal Afrika Tyd na “Amateur Radio 
Today.” Daar is herleiding op 7 082 kHz laer syband deur Louis, ZS5LP en 
verskeie herleidings op BHF en UHF frekwensies regoor Suid-Afrika. `n Heruit- 
sending aangebied deur Andy ZS6ADY vind op Maandae aande om 19:30 Sen- 
traal Afrika Tyd op 3 620 kHz plaas. 


Ons ontvang graag jou sein rapporte, kommentaar en voorstelle, stuur 'n e-pos 
aan artoday@sarl.org.za. 


Jy het geluister na `n nuus uitsending van die Suid-Afrikaanse Radioliga, 
saamgestel deur Dennis Green, ZS4BS, geredigeer deur Deon Erwin, ZS1ZL en 
geleës: deur. sers EER bee SS 


Van die nuus span, die beste wense vir die week vorentoe. 


